โกฮัง..หัวใจโกโฮม
โกฮัง..หัวใจโกโฮม ( ) เป็นภาพยนตร์ไทยแนวดรามา ชีวิต ที่ออกฉายในปี พ.ศ. 2569 กำกับโดย ชยนพ บุญประกอบ, นัฐวุฒิ พูนพิริยะ และ อัตตา เหมวดี ผลิตโดยจีดีเอช ร่วมกับ BASK ซึ่งเป็นบริษัทผู้ผลิตเดียวกันที่สร้างภาพยนตร์เรื่อง หลานม่า, วิมานหนาม และ ฉลาดเกมส์โกง นำแสดงโดย จินเจษฎ์ วรรธนะสิน, ต้นตะวัน ตันติเวชกุล, ชาติชาย ชินศรี, นพพันธ์ บุญใหญ่, ยาสุชิ คิตะจิมะ และ โป มะมี ตา ภาพยนตร์เล่าเรื่องราวของสุนัขจรจัดขนสีขาว จมูกสีชมพู ชื่อว่า “โกฮัง” ซึ่งตลอดระยะเวลาใน 3 ช่วงของชีวิต ที่เฝ้าปรารถนาที่จะมีบ้านเป็นของตนเอง และมีเจ้าของที่สามารถมอบความรักและความอบอุ่นให้ มีกำหนดฉายในวันที่ 2 เมษายน พ.ศ. 2569
เนื้อเรื่อง
ภาพยนตร์เล่าถึงเรื่องราวของลูกสุนัขจรจัดขนสีขาวจมูกชมพูที่อาศัยกินและนอนอยู่บริเวณหน้าเซเว่นอีเลฟเว่น โดยในช่วงแรกได้ใช้ชีวิตอย่างสนุกสนานไปวัน ๆ แต่ในทางกลับกันก็มีความฝันอยากมีบ้านที่อบอุ่นเป็นของตัวเอง

ต่อมามันได้พบกับเจ้าของคนแรกคือ ฮิโระ วิศวกรรถยนต์ชาวญี่ปุ่นวัยใกล้เกษียณ ผู้ที่เป็นคนตั้งชื่อให้มันว่า “โกฮัง” หลังจากนั้นชะตาชีวิตได้นำพาให้โกฮังในวัยหนุ่มไปพบกับเจ้าของคนที่สองคือ น้ำชา ซึ่งเป็นแม่บ้านชาวพม่าที่คอยดูแลและปกป้องในช่วงเวลาที่อาศัยอยู่ในบ้านพักพิงสุนัขจรจัด
เมื่อเวลาผ่านไป โกฮังได้เติบโตกลายเป็นสุนัขคณะผู้มากประสบการณ์ และได้พบกับเจ้าของคนที่สามคือ เปเล่ และ ใจดี นักศึกษามหาวิทยาลัย ทั้งสองคนตัดสินใจช่วยกันดูแล โกฮังในวัยชราจึงตอบแทนพวกเขาด้วยการสอนให้ทั้งคู่ได้เรียนรู้ความหมายของความรัก เรื่องราวจึงนำพาให้ผู้ชมร่วมเดินทางผ่านสามช่วงเวลาของชีวิตโกฮัง ซึ่งในทุกช่วงวัยคือการเริ่มต้นใหม่ และทุกการจากลาคือบทเรียนของหัวใจ เพื่อค้นหาความหมายที่แท้จริงของคำว่า “บ้าน”
นักแสดง
นักแสดงหลัก
* ยาซูชิ คิตะจิมะ รับบท ฮิโระ
* โป มะมี ตา รับบท นํ้าชา / เอชิน
* จินเจษฎ์ วรรธนะสิน รับบท เปเล่
* ต้นตะวัน ตันติเวชกุล รับบท ใจดี
* ชาติชาย ชินศรี รับบท ไพฑูรย์
* นพพันธ์ บุญใหญ่ รับบท กุ้ง
* โกฮัง รับบทโดยสุนัข 3 ตัว เพื่อสื่อถึงการเปลี่ยนผ่านใน 3 ช่วงวัย
** น้องหิมะ (อายุขณะถ่ายทำ 14 ปี) หิมะ เป็นสุนัขสูงวัยที่เดิมเป็นสุนัขจรจัดแถวบ้านของณัฐวุฒิ วันหนึ่งมันมีอาการไม่สบาย ณัฐวุฒิจึงพาไปรักษาตัวนานร่วม 3 เดือนก่อนรับเลี้ยงไว้ที่บ้านของตนและส่งมอบให้เจ้าของใหม่ หิมะเป็นแรงบันดาลใจที่ทำให้ณัฐวุฒิตอบตกลงกับวรรณฤดีที่จะทำหนังเรื่องนี้
** น้องมีโชค (อายุขณะถ่ายทำ 2 ปี) มีโชคเป็นสุนัขที่ณัฐวุฒิตระเวนหาก่อนจะพบเจอตัวกับเจ้าของที
(อายุขณะถ่ายทำ 2 ปี) มีโชคเป็นสุนัขที่ณัฐวุฒิตระเวนหาก่อนจะพบเจอตัวกับเจ้าของที่ต่างจังหวัด
** น้องโคริ (อายุขณะถ่ายทำ 2 เดือน) โคริเป็นลูกสุนัขจรจัดที่ถูกกลุ่มคนรักสัตว์นำตัวกลับมารักษาและอนุบาลเพื่อเตรียมทำหมันและส่งมอบให้คนที่กำลังหาสัตว์เลี้ยงใหม่ ณัฐวุฒิไปเจอโคริในกลุ่มหาบ้านสัตว์เลี้ยงบนเฟซบุ๊ก จึงติดต่อกับเจ้าของใหม่เพื่อนำมาถ่ายทำ
นักแสดงสมทบ
* จรินทร์พร จุนเกียรติ รับบท เหมียว
* เรียวตะ โอมิ รับบท ซาวาดะ
* อรุณี ขวัญยืน รับบท ป้าศร 
* สรศาสตร์ วิเศษสินธุ์ รับบท พนักงานเซเว่น
* นมกล่อง รับบท สุนัขหน้าเซเว่น 1
* นวล รับบท สุนัขหน้าเซเว่น 2
การผลิต
ก่อนการถ่ายทำ
วรรณฤดี พงษ์สิทธิศักดิ์ ผู้อำนวยการสร้างได้เปิดเผยว่า จุดเริ่มต้นของโครงการนี้เกิดจากการที่วรรณฤดี และ ณัฐวุฒิ เป็นคนรักสุนัข จึงมีแนวคิดที่จะร่วมกันสร้างภาพยนตร์เกี่ยวกับสุนัข ต่อมา ณัฐวุฒิ ได้ชวนให้ร่วมพัฒนาโครงการดังกล่าว ทำให้วรรณฤดีรวบรวมแนวคิดและชักชวนผู้กำกับอีก 2 คน คือ ชยนพ และ อัตตา ซึ่งมีแนวคิดเกี่ยวกับภาพยนตร์สุนัขเช่นเดียวกันมาร่วมสร้าง เดิมที ณัฐวุฒิ ได้มีบทบาทในการเป็นโปรดิวเซอร์ อย่างไรก็ตามได้เป็นผู้กำกับภาพยนตร์ร่วมด้วย โดยทีมผู้สร้างได้ร่วมกันเขียนบทภาพยนตร์ และถ่ายทอดเรื่องราวการเดินทางของสุนัขชื่อ “โกฮัง” ผ่านสามช่วงวัย ได้แก่ วัยเด็ก วัยรุ่น และวัยชรา โดยผู้กำกับแต่ละคนรับหน้าที่เล่าเรื่องในแต่ละช่ว
ด้แก่ วัยเด็ก วัยรุ่น และวัยชรา โดยผู้กำกับแต่ละคนรับหน้าที่เล่าเรื่องในแต่ละช่วงวัยที่แตกต่างกันของโกฮัง
ในเดือนตุลาคม พ.ศ. 2568 จินา โอสถศิลป์ ประธานบริหารบริษัทจีดีเอช ได้มีการจัดทำพิธีบวงสรวงเปิดกล้องถ่ายทำภาพยนตร์อย่างเป็นทางการ โดยมีนักแสดงจำนวน 3 ประเทศที่แสดงภาพยนตร์ในเรื่องนี้ ได้แก่ ไทย ญี่ปุ่น และพม่า

การประชาสัมพันธ์
ในเดือนกุมภาพันธ์ พ.ศ. 2569 ได้มีการเผยแพร่โปสเตอร์ของภาพยนตร์อย่างเป็นทางการ ต่อมาในวันที่ 4 มีนาคม พ.ศ. 2569 ได้จัดงานแถลงข่าวเปิดตัวภาพยนตร์ ณ PAW YARD ชั้น G เอ็มสเฟียร์ กรุงเทพมหานคร จากนั้นในวันที่ 1 เมษายน พ.ศ. 2569 ได้มีการจัดงานกาล่าพรีเมียร์ โดยมีการเปิดตัวมาสคอตโกฮังขนาดใหญ่ ณ พารากอน ซีนีเพล็กซ์ ศูนย์การค้าสยามพารากอน
เมื่อวันที่ 20 เมษายน พ.ศ. 2569 คณะสัตวแพทยศาสตร์ จุฬาลงกรณ์มหาวิทยาลัย ร่วมกับทีมผู้สร้าง ได้จัดทำโครงการ “Gohan Charity Night: หัวใจที่ไม่ถูกทิ้ง” เนื่องในโอกาสครบรอบ 91 ปีของการสถาปนาคณะ โดยมีการจัดฉายภาพยนตร์การกุศล ณ โรงภาพยนตร์สยามภาวลัย พารากอน ซีนีเพล็กซ์ ทั้งนี้รายของภาพยนตร์ได้นำไปสมทบทุนเพื่อจัดซื้ออุปกรณ์ทางการแพทย์สำหรับโรงพยาบาลสัตว์เล็กของคณะ
การจัดจำหน่ายและการออกฉาย
ภาพยนตร์มีการจำหน่ายล่วงหน้าในภูมิภาคเอเชียตะวันออกเฉียงใต้ บางส่วนของเอเชียตะวันออก ก่อนการฉายตัวอย่างภาพยนตร์เพื่อการโปรโมตในงาน European Film Market (EFM) ณ กรุงเบอร์ลิน ในช่วงต้นปี พ.ศ. 2569 และยังมีการจำหน่ายเพิ่มเติมในภูมิภาคลาตินอเมริกา อีกทั้งยังได้รับความสนใจจากภูมิภาคยุโรปตะวันออก ออสเตรเลีย นิวซีแลนด์ อินเดีย อเมริกาเหนือ และสเปน จากนั้นในระหว่างวันที่ 24 เมษายน – 2 พฤษภาคม พ.ศ. 2569 บริษัทจีดีเอชได้มีการเปิดตัวฉายในเทศกาลภาพยนตร์นานาชาติ Udine Far East Film Festival ครั้งที่ 28 สาขาการประกวด ณ เมืองอูดีเน ประเทศอิตาลี
{| class="wikitable"
|+ การออกฉายในต่างประเทศ 
|-
! ประเทศ !! วันที่ฉาย
|-
| 
| 2 เมษายน 2569
|-
| 
| 15 เมษายน 2569
|-
| 
| 30 เมษายน 2569
|-
| 
| 8 พฤษภาคม 2569
|-
| 
|rowspan="2"|15 พฤษภาคม 2569 
|-
| 
|-
| 
|rowspan="3"| 21 พฤษภาคม 2569
|-
| 
|-
| 
|-
| 
| 2 กรกฎาคม 2569
|}

การตลาด
ภาพยนตร์เรื่องนี้ได้มีการเปิดตัวอย่างเป็นทางการในตลาดภาพยนตร์ เทศกาลภาพยนตร์นานาชาติเมืองคานส์ ครั้งที่ 78 ณ ประเทศฝรั่งเศส

อ้างอิง

แหล่งข้อมูลอื่น
* 
* 
*